paragraph_text: Počela je skijati sa 7 godina. Pobijedila je s 12 godina na Prvenstvu Njemačke. Nastupala je u FIS utrkama. Bila je članica njemačke skijaške reprezentacije, ali je 2002. prebačena u nižu kategoriju, zbog brojnih ozljeda. Operirana je desetak puta. Budući da joj je majka iz Kutine, uz pomoć Vedrana Pavleka, prešla je u hrvatsku skijašku reprezentaciju, nakon što je postigla potreban broj bodova u FIS utrkama. U sezoni 2002./2003. osvojila je 35 FIS bodova. Pobijedila je na Prvenstvu Velike Britanije za juniore u slalomu, 6. travnja 2003., a bila je dva puta treća na Prvenstvu Hrvatske iste godine u disciplinama veleslalom i super-veleslalom. Sezonu 2003/2004. propustila je, zbog ozljede desne noge. Pobjednica je Europskog kupa u street slalomu 2004. Debitirala je u Svjetskom skijaškom kupu, 29. prosinca 2005. u Lienzu u Austriji. Ostvarila je olimpijsku normu i u medijima je objavljeno, da je u ekipi putnika za ZOI u Torinu 2006. Međutim, nije mogla nastupiti, jer je Hrvatska imala kvotu od četiri skijašice u jednoj disciplini, a ona je bila peta po rezultatima u slalomu i veleslalomu, iza Janice Kostelić, Ane Jelušić, Nike Fleiss i Mateje Ferk. Ispala je iz hrvatske skijaške reprezentacije 2006., zbog smanjivanja proračuna, nakon odlaska Janice Kostelić. Nakon dobrih rezultata u FIS utrkama, nastupila je ponovno za reprezentaciju, na Svjetskom skijaškom prvenstvu u Äreu 2007. u slalomu. Startala je s pedesetog mjesta u prvoj vožnji, ali nije uspjela završiti vožnju. Yvonninom zaslugom, u rujnu 2007. u Opatiji održalo se finale Europskog kupa u „Inline-Alpin“ street slalomu (IAEC Inline slalom Europa cup finals).<ref>https://www.skijanje.hr/vijesti/clanak/opatija---finale-europa-kupa-u-inline-slalomu?id=17132